De kalder sig kridtbanditter og de synes danske fortove er gode at skrive på. Det synes politiet ikke

- Nu må danskere ikke længere lave hinkeruder, eller ytre sig med forgængeligt kridt.

Sådan skriver nationens! Christian N om en youtube-film, der viser, hvordan en kvindelig kridtbandit bliver anholdt af politiet for at tegne og skrive på fortovet foran Københavns Hovedbanegård forleden aften.

Åben dig selv op

- Åben dig selv op, protestér mod terrorlove og mere samfundskritik, var nogle af de budskaber den kvindelige kridtbandit nåede at skrive før en minibus med betjente rullede op, og tre betjente gik i gang med at konfiskere hendes kridt.

- Nu er du anholdt. Klokken er 20.13, siger betjenten på klippet. Du skal frem til 32. minut.

Andre kridtbanditter er tidligere på året blevet stoppet af politiet på Christiansborg Slotsplads, i Sønderborg og i Sverige, og på siden Kridtoplysning kan man læse, at det handler om at oplyse folk:

Statens magtmisbrug mod børn og mennesker

- Vi har fået nok af Psykiatriens agenda, statens magtmisbrug mod vores børn og mennesker i det hele taget!

- Vi vil oplyse danskerne/folket om hvad der egentligt foregår og få det ud på gaderne, så alle kan få sandheden at vide, det har du og i krav på, skriver en kridtbandit.

Men hvad mener du? Skal politiet standse folk, der skriver og tegner med kridt på fortovet?